Tore Randulff Nielsen

Tore Randulff Nielsen (1938–2025) var en norsk entomolog. Han arbeidet i hovedsak med fluefamilien blomsterfluer (Syrphidae), og er særlig kjent for sine studier av slekten Platycheirus, og de nordeuropeiske artene i slektene Eristalis, Sericomyia og Helophilus. Nielsen er internasjonalt anerkjent for sitt arbeide. To arter av blomsterfluer har fått sitt navn etter Nielsen.

Han vokste opp i Sandnes og var biolog og cand.real. fra Universitetet i Bergen (UiB). I 1966 ble han ansatt som vitenskapelig assistent ved Zoologisk Museum i Bergen og fra 1969 som amanuensis. 

I 1971 flyttet han tilbake til Sandnes og begynte som lektor i naturfag ved Sandnes Gymnas. Han var også en aktiv forkjemper for å bevare utsatte og sjeldne naturtyper i lokalområdet.

Nielsen var medlem av styret i Norsk entomologisk forening fra 1974 til 1989 og var æresmedlem fra 2007. Han var også en av initiativtakerne til å danne Entomologisk klubb i Bergen i 1966 og Jæren Entomologklubb i 1979.

 Blomsterfluer 
Det er først og fremst innen blomsterfluenes faunistikk og taksonomi at Nielsen gjorde en betydelig innsats. Han er særlig kjent for sine grundige studie av slekten Platycheirus. I de nordeuropeiske artene i slektene Eristalis, Sericomyia og Helophilus ryddet han opp i systematiske uklarheter. På grunn av Nielsens innsats gjennom mange år, er kunnskapen til den norske blomsterflue-faunaen ganske god.

Nielsen er internasjonalt anerkjent for sitt arbeide og har han fått tre blomsterflue-arter, med en vid utbredelse i Norge, oppkalt etter seg. I 1976 beskrev tsjekkerne Dusek og Laska Eupeodes nielseni. I 1990 beskrev kanadieren Vockeroth Platycheirus nielseni.  

 Publikasjoner 
Nielsens første artikkel kom i 1966, etter det ble det en lang rekke publikasjoner i både norske og internasjonale tidsskrifter. De fleste artiklene omhandlet registreringer av nye funn, revisjon eller beskrivelse av nye arter av blomsterfluene.

Som fagperson skrev Nielsen 30 vitenskapelige publikasjoner og var medforfatter i flere. 

 Populærvitenskapelige artikler 
 1966 – Rovfuglene. side. 1-10.  Bergen Turlags årbok 
 1966 – Sjeldnere trekkgjester i Sør-Rogaland. side 135-136. Sterna 7 (3) 
 1966 – Et tilfelle av melanisme hos gulspurv. side 137-138. Sterna 7 (3) 
 1966 – Gresshoppesangerens forekomst i Norge. side 153-164. Sterna 7 (4)  
 1971 – Blomsterfluene. Norges Dyr 4
 1975 – Dyrelivet s. 117-124 i Dovrefjell og Ormtjernkampen. Norges Nasjonalparker 8. Luther Forlag.
 1978 – Edderkoppdyr, skolopendere og tusenbein, insekter, amfibier og krypdyr, i Jærboka, Naturmiljøet., tilsammen 47 sider.  Norsk Oikos A/S Stavanger. 
 ?     – Våren begynner tidlig! Norilco Nytt nr. 5  
 ?     – Livet i ferskvatn. 10 sider.
 1991 – Insektliv, i Streiftog i Rogaland Arboret, s. 30-35. 
 1993 – Eksotiske blomsterfluer etterlyses. side 8-10. Insekt-Nytt 18 (1) 1993  
 1994 – Fargerikt liv i jærske ørkener. side 73-82. Stavanger Museums Årbok  
 1995 – På besøk i naturen ved Riaren og Iglemyr. 15 sider i Fakta naturhefte for skoler og barnehager, utgitt av Sandnes kommune.
 1996 – Insekter med frostvæske, i Trollbundet. Fjellbok for barn og unge. Stavanger Turistforening nr. 3 
 1997 –  Vassøy – den levende øya. 30 s. Illustrert naturfaktahefte for publikum, skole og barnehager. Stavanger kommune og «Bærekraftig lokalsamfunn». 
 1997 – Omtale av 10 fugler i Norges fugleliv. sidene 55, 65, 111, 140, 163, 190, 200, 222, 230 og 277. Det Beste / Readers Digest.  
 1999 – Flygende sommer. Norilco Nytt 4, (1999)
 1999 – Øksnevadtjern på Jæren: Et eldorado går mot slutten. side 45-48. Insekt-Nytt 24 (2/3) 1999
 2000 – Plant en sommerfuglbusk!. Norilco Nytt nr. 2 (2000)
 2000 – Friskt og godt fra naturen. Norilco Nytt nr. 3 (2000)
 2000 – Hjelp fuglene med litt mat! Norilco Nytt ?
 2000 – Sandsvaler i sagmugg.  s. 120 . Vår Fuglefauna 23 (2000), nr. 3
 2003 – Naturligvis Plassatjern. 32 s. Undervisningshefte 1 om naturperler i Sandnes. 
 2003 – Eksotisk insektliv i Rogaland. side 85-97. Stavanger Museums Årbok, Årg. 113 (2003)
 2004 – Naturligvis Heigre og Soma naturparker. 24 s. Undervisningshefte 2 om naturperler i Sandnes.
 2005 – Naturligvis Rogaland Arboret. 32 s. Undervisningshefte 3 om naturperler i Sandnes. 
 2005 – Limagarden og Limavatnet. 24 s. Studiehefte i naturkunnskap. 
 2007-2011 – Grønne undervisningsområder i Sandnes kommune. Illustrert rapport om 73 naturområder i Sandnes kommune, i anledning ny miljøplan.

 Æresmedlem 
I 2006 innstilte styret i Norsk entomologisk forening enstemmig at Nielsen skulle utnevnes til æresmedlem av foreningen, noe som skjedde på foreningens årsmøtet 13. februar 2007. Æresmedlemskapet var en anerkjennelse av hans langvarige virke som entomolog og hans arbeid preget av stor nøyaktighet og høy vitenskapelig standard.Falck, Morten. 2007. Tore R. Nielsen utnevnt til æresmedlem av Norsk entomologisk forening. Insekt-Nytt 32 (3) : 11

 Referanser 

 Kilder 
 Falck, Morten. 2007. «Tore R. Nielsen utnevnt til æresmedlem av Norsk entomologisk forening», Insekt-Nytt 32 (3), Norsk entomologisk forening, side 11.

 Eksterne lenker 
 Norsk Entomologisk forening – for deg som vil lære mer om insekter.
 Tore R. Nielsen, Vitenskapelige og populærvitenskapelige publikasjoner

Kategori:Norske entomologer
Kategori:Personer fra Sandnes kommune